BSC-LT/ACAData huggingface dataset:
[ca] L'article analitza, en el marc de les polítiques globalitzades i de la legislació vigent en el context espanyol, la situació i les problemàtiques de les dones —violència, precarietat social...—, així com la necessitat de respostes socials i educatives que revisin les pràctiques vigents per integrar una educació en valors respectuosa amb els drets humans de les dones. Es constata, en l'àmbit educatiu, com les polítiques promogudes en els darrers anys no garanteixen la igualtat d'oportunitats, ja que les reformes educatives s'han realitzat seguint els criteris del mercat. Els plantejaments neoliberals de les economies capitalistes s'insereixen en els discursos de la legislació vigent i, des d'aquestes perspectives, no es garanteix que es pugui avançar en la lluita contra l'exclusió i la discriminació. És en aquest context que cal (re)pensar l'educació per incorporar la dimensió ètica, els principis de valor que permeten la trobada de les diferències, el diàleg entre dones i homes en contextos de democràcia moral.

[en] The article analizes, within the framework of globalized politics and of the present laws in Spain, the women's situation and the problems that affect them, such as violence or social deprivation, and also the need of social and educational answers that revise the current practices to incorporate a respectful education on values into women's human rights. It is stated, within the sphere of education, that politics that have been encouraged during the last years do not guarantee equal opportunities because educational reforms have been carried out in accordance with market criteria. Neoliberal approaches that characterize capitalist economies fall within discourses of the present laws, and from these perspectives no progress in the fight against exclusion and discrimination can be guaranteed. It is in this context that it is necessary to (re)considerate the education so as to incorporate ethical dimension, the value principles that allow the encounter of differences, dialogue between women and men into contexts of moral democracy.
[ca] En aquest treball de Final de Grau en Periodisme a la Universitat de Vic parlaré sobre el paper de la comunicació en els processos d'incorporació de gent jove en les explotacions agropecuàries, dels canals de comunicació que ofereix la Generalitat de Catalunya per atraure aquest jovent, i també de la incorporació de la comunicació digital interactiva en l'explotació i comercialització de la producció agro-ramadera de l'alt Berguedà. En un context de crisi del sector agrari català i europeu, on el nombre d'explotacions disminueix constantment i l'edat dels titulars és cada vegada més elevada, és necessari i urgent per a la revitalització del camp, facilitar l'accés dels/les joves agricultores a les diferents opcions per poder continuar amb les explotacions familiars o no. La incorporació de les noves formes de comunicació entre els joves agricultors és fonamental per a l'èxit de moltes de les explotacions.

[en] In this Final Degree in Journalism at the University of Vic I will talk about the role of communication in the processes of incorporation of young people in farms, the communication channels offered by the Generalitat de Catalunya to attract this youth, and the incorporation of interactive digital communication in the exploitation and marketing of agro-livestock production in the Alt Berguedà. In a context of crisis in the Catalan and European agricultural sector, where the number of farms is constantly decreasing and the age of the holders is increasing, it is necessary and urgent for the revitalization of the field, to facilitate the access of young farmers in the different options to be able to continue with family farms or not. The incorporation of new forms of communication among young farmers is essential for the success of many farms
[ca] L'objecte del present estudi és caracteritzar el temps de vol (Tv) de la fase aèria en l'exercici d'arrencada en halterofília. Es descriu el seu comportament en funció de l'increment progressiu de la càrrega i en relació a variables biomecàniques de l'estirada, així com la seva evolució en un cicle d'entrenament. Es va fer un test màxim de càrregues progressives amb set halterofilistes (n = 7) de competició. Mitjançant els sistemes de valoració Musclelab i Chronojump es van registrar els valors de: força (F), potència (P), velocitat (V), pic de velocitat (pV) i alçada relativa (Hrel ) de la barra en l'estirada, al costat del Tv del desplaçament dels peus de l'aixecador a l'entrada sota la barra. Es va observar una moderada correlació negativa (r = –0,561; p < 0,01) entre el Tv i la càrrega màxima del test (%1RMT). No es van trobar correlacions significatives per al Tv respecte a la resta de variables analitzades. El Tv disminuïa amb l'increment de la càrrega en rangs submàxims, i era de natura aleatòria amb l'ocupació de càrregues màximes. En un subgrup de la mostra (n = 4) es van valorar les mateixes variables passades vuit setmanes. El Tv, la Pmàx i el pV suggereixen ser variables suficientment sensibles per monitoritzar els canvis generats per l'entrenament en vuit setmanes, encara que la reduïda dimensió mostral no va permetre aconseguir diferències significatives. Aquests resultats destaquen la possibilitat de considerar el Tv i la P com a mesures de control en l'entrenament d'halterofilistes, preferentment en l'ús de càrregues submàximes.

[en] The purpose of this study is to describe the flight time (Ft) of the aerial phase in the snatch exercise in weightlifting. Behaviour is described based on the progressive increase in the load and in relation to biomechanical variables for the pull and its evolution in a training cycle. A maximum progressive load test with seven competition lifters (n = 7) was performed. The Musclelab and Chronojump scoring systems were used to record values for strength (S), power (P), velocity (V), peak velocity (pV) and relative height (Hrel) of the bar on the pull, together with the Ft of displacement of the lifter's feet when entering under the bar. Moderate negative correlation (r = –0.561; p < 0.01) was observed between Ft and the maximum test load (%1RMT). No significant correlations for Ft with respect to the other variables examined were found. Ft decreased with increasing load in submaximal ranks and was random with the use of maximum loads. In a subset of the sample (n = 4) the same variables were evaluated after eight weeks. Ft, Pmax and pV seem to be sufficiently sensitive variables to monitor changes generated by training over eight weeks, although the small sample size did not make it possible to achieve significant differences. These results highlight the possibility of considering Ft and P as control measures in the training of weightlifters, preferably using submaximal loads.
[ca] La toxoplasmosi és crítica en dones embarassades degut a la seva transmissió als fetus. La diagnosi per mètodes serològics depèn principalment del lisat heterogeni del paràsit Toxoplasma gondii, que és difícil d'estandarditzar i amb un alt cost de producció. En canvi, els antígens recombinants son molt útils per la detecció d'anticossos i poden ser produïts de manera assequible en Escherichia coli. A més, els avenços en el sistema CRISPR-Cas9 faciliten l'edició del genoma d'aquest bacteri. Això permet generar soques editades genèticament amb avantatges respecte a les soques transformades amb plasmidi. En aquesta tesi es presenten soques recombinants d'Escherichia coli que han estat generades, via transformació amb plasmidi o via edició genètica, per produir els antígens de Toxoplasma gondii SAG2, GRA2, tots dos, o la nova proteïna quimèrica SAG2-GRA2. També es demostra que aquests antígens son útils pel desenvolupament d'immunoassaigs, sent la proteïna quimèrica la que obté els millors resultats.

[en] Toxoplasmosis is critical in pregnant women because of its transmission to the fetuses. Diagnosis by serological methods mainly relies on heterogeneous Toxoplasma gondii lysates, which is hard to standardize and with high cost. Recombinant Toxoplasma gondii antigens are very useful for antibody detection in serum samples and they can be produced affordably in Escherichia coli. Besides, the breakthrough of the CRISPR-Cas9 system facilitates genome editing in many organisms, including Escherichia coli. This has allowed establishing genome-edited strains with advantages compared with expression from plasmid-transformed strains. Here in this dissertation, it is presented strains of Escherichia coli that have been generated, by plasmid transformation or by genome editing, to produce the Toxoplasma gondii antigens SAG2, GRA2, both or the novel chimeric protein SAG2-GRA2. Also, it is shown that such antigens are useful in immunoassay development, being the chimeric protein the one with better results.
[ca] Vint anys després d'haver entrat a La Vanguardia, i sent-ne ja director únic, Gaziel hi publica un article de recapitulació del seu periodisme que permet analitzar i contrastar diferents aspectes de la seva trajectòria professional i, alhora, oferir-ne una interpretació global.

[en] Twenty years after joining La Vanguardia, Gaziel, now executive editor, published an article summing up his journalism that allows us to analyse and contrast various aspects of his career as well as to propose an overall assessment.
[ca] Un cop analitzats els resultats de les enquestes obtingudes del projecte Els refranys més usuals de la llengua catalana, s'observa que, en termes relatius, Osona és la comarca amb més representació (88 enquestes). Contextualitzem aquest tresor paremiològic osonenc amb els resultats generals i, alhora, ens centrem en les peculiaritats i aportacions parèmiques dels participants de la comarca.

[en] The analysis of the results from the survey Els refranys més usuals de la llengua catalana (The most common proverbs in the Catalan language) have shown that Osona is the best represented comarca (county) in relative terms (88 responses). In this article we contextualize these proverbial treasures with the general results; at the same time, we focus on peculiarities and paremiological contributions from Osona participants.
[ca] L'escriptor Armand Quintana i Panedas (Manlleu, 1921 – Vic, 2005) al llarg de la seva vida va desenvolupar una dilatada i extensa trajectòria cultural que fins ara ha estat poc estudiada. A partir de la transcripció fragmentària de l'arxiu sonor Autobiografia i missatge pòstum d'Armand Quintana i Panedas, conservat al fons Fonoteca Històrica Jaume Font de l'Arxiu Nacional de Catalunya, aquest treball analitza la trajectòria de l'autor i, entre d'altres coses, el presenta com a col·laborador actiu de la revista Inquietud (1955-1966), com a professor de català i agitador social i com a membre fundador del Cineclub de Vic, de la revista infantil i juvenil Cavall Fort i de la Delegació d'Òmnium Cultural a Osona.

[en] The writer Armand Quintana Panedas (1921- 2005) throughout his life developed a long and extensive cultural trajectory that until now has drawn no scholarly attention. From the transcript of the audio Autobiografia i missatge pòstum d'Armand Quintana i Panedas, kept in the Fonoteca Històrica Jaume Font of the Arxiu Nacional de Catalunya, this paper wants to bring to light the literary career of the author and present him as an active collaborator of the magazine Inquietud (1955- 1966), as a teacher of Catalan language, as a social activist, as well as a founding member of the film club of Vic, of the journal for young children Cavall Fort and of the Delegation of Òmnium Cultural in Osona.
[ca] Per Maria-Mercè Marçal, la poeta no es pot trobar, no es pot veure, en el "mirall del bell", que sempre han fomentat els discursos dominants. El seu és una altra mena de mirall trencat que reflecteix un ésser complex, híbrid i contaminat que lluita "entre un jo que es vol fer i els múltiples personatges que, des del mirall, li retornen una imatge múltiple". En aquest article, per explorar el tema de l'imaginari femení i el llenguatge poètic, hem escollit dialogar amb Maria- Mercè Marçal i examinar tres dels múltiples bocins que conformen la seva imatge en el mirall. Conversem amb dues mares i un pare simbòlics de l'altre cantó del seu espill, tots tres proveïdors de material ideològic i eixos vertebradors dels assaigs marçalians. Es tracta d'intel·lectuals ben diversos: l'escriptora anglesa Virginia Woolf, el filòsof francès Jacques Derrida i la poeta catalana Maria-Antònia Salvà. En definitiva, dividim la investigació en tres apartats, que volen coincidir amb el diàleg que Marçal suposem que hi mantingué. De primer, amb Virginia Woolf, explorem la necessitat de la poeta de descobrir el sentiment de "fúria" que porta a dins per tal d'assumir la irracionalitat del seu llenguatge. Després, ens endinsem en les teories derridianes sobre la dona i l'escriptura, en un intent de demostrar que ambdues són espècies híbrides que viuen en el llindar, en un espai d'entremig. A l'últim, amb Maria-Antònia Salvà, revisem la imatge de la dona-monstre amb la certesa que "el salvatge" i "l'incert " són el motor del llenguatge poètic femení.

[en] For Maria-Mercè Marçal, the poet cannot find herself, cannot see herself, in the "looking glass of beauty," as dominant discourses have always held. Hers is another kind of looking glass, a broken one, one which reflects a complex, hybrid, and tainted being that struggles "between a self yearning to be made and the multiple characters which, through the looking glass, send back a multiple image" (2004: 197). In this article, with a view to exploring the theme of the feminine imaginaire and poetic language, we set out to engage in dialogue with Maria-Mercè Marçal and explore three of the many segments that make up her image in the looking glass. We converse with two mothers and one father, all symbolic, from the other side of the looking glass; all three providing ideological substance and a solid framework in Marçal's essays. These intellectuals are very different from one another: English writer Virginia Woolf, French philosopher Jacques Derrida, and Catalan poet Maria-Antònia Salvà. We divide our inquiry into three parts, each coinciding with the dialogue that we suppose Marçal to have had with them. First, with Virginia Woolf, we explore the poet's need to discover the "fury" she feels inside in order to come to terms with the irrationality that characterizes her language. Next, we delve into Derrida's theories about women and writing in an attempt to show how both are hypbrid species living on the threshold, an in-between zone. Finally, with Maria-Antònia Salvà, we revise the image of the monster woman with the certainty that "wildness" and "uncertainty" are the driving forces of feminine poetic language.
[ca] L'efecte de l'estrès en l'Esclerosi Múltiple (EM) ha mostrat resultats diversos. L'heterogeneïtat en l'avaluació de l'estrès i la presencia de factors mediadors/moderadors poden ser-ne la causa. Objectius: analitzar l'efecte de l'estrès en l'EM (aproximació transaccional) i explicar el paper moderador de l'afrontament, el suport social, l'ansietat, l'alexitimia i l'estrès primerenc. Mètodes: l'estudi té tres fases; una revisió sistemàtica, un estudi cas-control (n=82), i un estudi longitudinal de seguiment d'un any (n=26). L'anàlisi va incloure models jeràrquics lineals i mixtes. Resultats: les persones amb EM van mostrar un afrontament més passiu, menys suport social i més ansietat i alexitimia. La hipòtesi bidireccional es confirmà amb mesures auto-reportades d'estrès i funcionalitat. L'afrontament i l'ansietat mostraren un efecte moderador. Conclusions: l'estrès i l'EM poden seguir un cicle deteriorant. Les intervencions psicoterapèutiques s'haurien d'implementar en els primers estadis de l'EM per millorar la funcionalitat i la qualitat de vida en les persones amb EM.

[en] The stress effect on Multiple Sclerosis (MS) has yielded disparate results. One reason may be the heterogeneity in the stress measure and the presence of potential moderators/mediators. Aims: to analyse the stress effect on MS under a transactional approach and to elucidate the role of coping, social support, anxiety, alexithymia and early-life stress in this relationship. Methods: the study consisted in three phases: a systematic review, a case-control study (n= 82), and a longitudinal one year follow-up study (n=26). Linear and Multiple Hierarchical models were conducted. Results: people with MS (pwMS) showed more passive coping, less perceived social support and greater anxiety and alexithymia. The bidirectional hypothesis was confirmed with self-reported stress and functionality. Coping and anxiety showed a moderator effect. Conclusions: stress and MS may follow a deteriorating cycle. Psychotherapeutic interventions should be conducted in early stages of MS to improve functionality and quality of life in pwMS.
[ca] L'article pren l'explicació del nom de Barcelona provinent del llatí Barca nona com a exemple de falsa etimologia erudita, que posteriorment deriva en material llegendari historiogrà - fic. Situa la importància de l'etimologia toponímica a l'Edat Mitjana, repassa el cas de Barca nona des de la seva creació, al segle XIII, i analitza la crítica a la qual fou sotmès per part dels huma - nistes. Finalment, examina referències a la Barca nona i a la fundació de la ciutat per Hèrcules en autors de l'Edat Moderna i del segle XIX, cosa que demostra la pervivència de la llegenda.

[en] The article takes a particular example of learned false etymology, the explanation of the name Barcelona as deriving from the Latin Barca nona, as it case for study, showing how such inventions gave rise in turn to historiographic legends. To reveal the importance of toponymic etymologies in the Middle Ages, it follows the case of Barca nona from its first appearance in the thirteenth century to the critical scrutiny it was subjected to by the Humanists. Lastly, it traces references to Barca nona and to the city's foundation by Hercules from the Early Modern period to the nineteenth century, thus showing the persistence of the legend.
[ca] Aquest article examina els poemaris Paisatge amb hivern (1986) i El volcà (1991) d'Anna Dodas, en relació amb la poesia de Sylvia Plath. Exposa les coincidències en la vida de les dues poetes, les similituds en els temes que aborden i la manera com ambdues usen determinades metàfores. El diàleg que s'estableix entre la seva obra revela que la poeta catalana va trobar en els poemes de Sylvia Plath una veu lírica resistent als models masculins del cànon literari, que li va cridar l'atenció i va despertar la seva consciència feminista. Com apuntava Maria- Mercè Marçal, l'obra de la poeta catalana ha de ser llegida en relació amb la maternitat literària exercida per Sylvia Plath.

[en] This article examines Anna Dodas' Paisatge amb hivern (1986) and El volcà (1991) in relation to Sylvia Plath's poetry. It discusses coincidences between the lives of the two poets, similarities in the themes they deal with, and the way they both use certain metaphors. The dialogue between their works reveals that the Catalan poet found in Sylvia Plath's poems a lyric voice, which resists masculine conceptions of literary history. It was precisely this aspect that caught Dodas' attention and helped the younger poet develop her feminist consciousness. As Maria-Mercè Marçal pointed out, the Catalan poet's work has to be read in the light of Sylvia Plath's literary motherhood.
[ca] Fundada a Barcelona el 1892 per un italià que havia après l'ofici a Llatinoamèrica, l'editorial Maucci esdevé ben aviat capdavantera en la difusió del llibre a gran escala i a preus molt econòmics. Un catàleg de 1908 ens permet deduir que publica sobretot literatura, tant d'autors cultes com d'autors de consum, i que difon una gran quantitat de traduccions, sovint primícies en espanyol (llengua que utilitza en exclusiva). Hi predomina de bon tros la literatura francesa, ja sigui d'escriptors de prestigi ja sigui de novel·listes de fulletó. La majoria dels pocs traductors mencionats són poc o no gens coneguts. Testimonis coetanis de l'expansió de l'editorial l'acusen de mutilar els originals i de pagar misèrrimament les traduccions, que solien ser molt deficients.

[en] The publishing house Maucci was founded in Barcelona in 1892 by an Italian who had learnt his skill in South America. It soon became a leading publishing house that sold widely at economical prices. A 1908 catalogue includes a wide range of literary texts of different qualities. There are also a high number of translations, often of works published in Spain for the first time (in Spanish only). French literature predominates with both prestigious authors and serial writers. Few translators appear and those that are mentioned are not well-known. The quality of the translations was low. This can be attributed to the fact that, according to contemporary articles, the publisher mutilated the source texts and grossly underpaid the translators.
[ca] La infantesa és l'etapa més important de la vida d'una persona, on l'infant es troba en un procés de construcció. Per a la Dra. Maria Montessori aquesta etapa té un gran valor, ella identifica l'infant com el pare de l'home, però aquest procés no el pot fer tot sol, l'adult que l'acompanya hi té una gran responsabilitat, és per això que ha d'adquirir coneixements científics que donin valor a la seva tasca. Conèixer l'etapa ajudarà a entendre al nen o la nena, saber com aprèn facilitarà identificar en quin procés es troba i d'aquesta manera adaptar el seu ensenyament durant aquest període. Aquesta recerca té com a eix principal com aprenen els nens i les nenes en l'etapa d'infantil. Es basa en un estudi de cas que ha permès recollir i analitzar dades en un context real. Mitjançant l'observació i entrevistes a un grup de nens i nenes s'ha pogut aprofundir en alguns aspectes essencials que determinen, a nivell cognitiu, com les criatures aprenen. S'analitzen algunes Funcions executives visibles, en un ambient de Casa de nens, durant el cicle de treball amb els materials Montessori.

[en] Infancy is the most important stage of a person's life, where the child is in a process of construction. For Dr. Maria Montessori this stage has a great value, she identifies the infant as the father of the home, but this process cannot do it all alone, the adult who accompanies him there has a great responsibility, that is why he has to acquire scientific knowledge that give value to his work. Knowing the stage will help to understand the child, knowing how he or she learns will make it easier to identify in which process he or she is and thus adapt his or her teaching during this period. The focus of this research is how boys and girls learn in the infant stage. It is based on a case study that has allowed to collect and analyse data in a real context. Through observation and interviews with a group of boys and girls we have been able to deepen in some essential aspects that determine, at a cognitive level, how children learn. We analyse some of the executive functions visible, in a children's' home environment, during the cycle of work with Montessori materials.